
Қауымдық сервитут белгілеу туралы
Маңғыстау облысы Қарақия ауданы әкімдігінің 2025 жылғы 26 қарашадағы № 225 қаулысы
[bookmark: z1]
      Қазақстан Республикасының Жер кодексінің 17, 69 баптарына сәйкес Қарақия ауданының әкімдігі ҚАУЛЫ ЕТЕДІ:

      1. Осы қауылының қосымшасына сәйкес Қарақия ауданы, Жетібай ауылы жерінен көлемі 10,39 гектар жер учаскесіне "Becturly Energy Operating" жауапкершілігі шектеулі серіктестігіне "Шығыс Бектурлы учаскесінде көмірсутектерді барлау мен өндіруді жүргізу үшін жер пайдаланушылардан алып қоймай 2028 жылдың 02 сәуіріне дейін қауымдық сервитут белгіленсін.

      2. "Қарақия аудандық жер қатынастары, сәулет және қала құрылысы бөлімі" мемлекеттік мекемесі заңнамада белгіленген тәртіппен:

      1) осы қаулыны Қазақстан Республикасы нормативтік құқықтық актілерінің эталондық бақылау банкінде ресми жариялауға жіберуді;

      2) осы қаулыны оны ресми жариялағаннан кейін Қарақия ауданы әкімдігінің интернет – ресурсында орналастыруды қамтамасыз етсін.

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.





      4. Осы қаулы оның алғашқы ресми жарияланған күнінен кейін қолданысқа енгізіледі.
	
      Әкім 

	
С.Төретаев

 Қауымдық сервитут белгіленетін жер учаскелерінің тізімі
	
№
	
Қауымдық сервитут белгіленетін жер учаскелері
	
Қауымдық сервитут белгіленетін жер учаскесінің көлемі (га), кадастрлық нөмірі

	
1
	
А.Қартбай шаруа қожалығының жері
	
6,7 гектар

13-197-017-278

	
2
	
Н.Темиралиева шаруа қожалығының жері
	
3,69 гектар

13-197-017-974

	

	
Барлығы
	
10,39 гектар

